શીર્ષક: હાર્દિક પટેલ માટે ગુજરાત પેટાચૂંટણીમાં કૉંગ્રેસની હાર 'નિષ્ફળતા'નો પુરાવો છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ પેટાચૂંટણી કૉંગ્રેસમાં જોડાયેલા અને બાદમાં કાર્યકારી અધ્યક્ષનું પદ પામનારા હાર્દિક પટેલની પરીક્ષા સમાન હતી.

જોકે તેમ છતાં કૉંગ્રેસનો પરાજય થતા ફરી એક વાર રાજકીય નિષ્ણાતો હાર માટે કૉંગ્રેસની સંગઠનશક્તિ, નેતાગીરી સામે સવાલ કરી રહ્યા છે.

2017ની વિધાનસભાની ચૂંટણીમાં ભાજપને 182 બેઠકમાંથી 99 બેઠકો મળી હતી અને આટલી ઓછી બેઠકો માટે હાર્દિક પટેલ, પાટીદાર અનામત આંદોલનની ભૂમિકાને પણ ધ્યાનમાં લેવામાં આવી હતી.

તો શું આ ચૂંટણીમાં 'હાર્દિક પટેલ નિષ્ફળ' નીવડ્યા છે કે પછી આખી કૉંગ્રેસ નિષ્ફળ છે એ પણ ચર્ચાનો મુદ્દો બન્યો છે.

ગુજરાતની પેટાચૂંટણીના દિવસે જ દેશમાં અન્ય રાજ્યોમાં પણ પેટાચૂંટણી અને બિહાર વિધાનસભાની ચૂંટણી યોજાઈ હતી અને એમાં ભાજપે સારું પ્રદર્શન કર્યું હતું.

243 સભ્યોની બિહારની વિધાનસભા ચૂંટણીમાં આરજેડી સૌથી મોટા પક્ષ તરીકે ઊભરી આવ્યું અને તેને 75 બેઠકો મળી હતી.

ભાજપ બીજા ક્રમે રહ્યો હતો અને તેને 74 બેઠકો મળી હતી. 

બિહાર વિધાનસભાની ચૂંટણીમાં મહાગઠબંધનમાં સામેલ કૉંગ્રેસને માત્ર 19 બેઠકો મળી હતી.

એ રીતે જોવા જઈએ તો રાષ્ટ્રીયકક્ષાએ પણ કૉંગ્રેસનું પ્રદર્શન નબળું રહ્યું છે.

ચૂંટણીમાં વિજય મેળવ્યા બાદ ગુજરાતના મુખ્ય મંત્રી વિજય રૂપાણીએ પત્રકારપરિષદમાં કહ્યું હતું કે આ પેટાચૂંટણી આગામી વિધાનસભા ચૂંટણીનું 'ટ્રેલર' હતું.

પેટાચૂંટણીમાં હાર્દિક પટેલનો પ્રચાર

પેટાચૂંટણીની જાહેરાત થતા જ હાર્દિક પટેલે ગુજરાતમાં વિવિધ જગ્યાએ બેઠકો અને પ્રચાર આરંભી દીધો હતો.

પાટીદારોના પ્રભુત્વાળી ધારી અને મોરબી બેઠક પર કૉંગ્રેસ સારું પ્રદર્શન કરશે એવું કહેવાતું હતું, જોકે અહીં પણ કૉંગ્રેસ જીતી ન શકી.

હાર્દિક પટેલ ચૂંટણી સમયે સોશિયલ મીડિયામાં સતત સક્રિયા રહ્યા અને ભાજપ સરકારને સવાલ કરતા રહ્યા અને લોકોના પ્રાથમિક મુદ્દાઓને પ્રાધાન્ય આપતા જોવા મળ્યા હતા.

તેઓ યુવાઓને રોજગારી, ખેડૂતની સમસ્યા, મહિલાઓના પરના અત્યાચાર વગેરે બાબતો પર 'ગુજરાત મૉડલ' પર નિશાન સાધતા રહ્યા.

તેઓએ પેટાચૂંટણીમાં જનતાનો નિર્ણય સ્વીકાર્યો અને કૉંગ્રેસને મજબૂત કરવાની વાત પણ કરી હતી.

જોકે હાર્દિક પટેલે આ તકે ભાજપ પર ચૂંટણીમાં કેટલાક આરોપો પણ લગાવ્યા હતા.

તેમણે ટ્વીટ કર્યું, "ભાજપ પાસે પૈસા અને પ્રશાસનનો પાવર છે. જ્યાં પૈસા કામ લાગે ત્યાં પૈસા અને જ્યાં અપક્ષ ઉમેદવાર કામ લાગે ત્યાં અપક્ષ ઉમેદવારને ઊભા રાખીને ચૂંટણી જીતવાનું કામ ભાજપ કરે છે. તમે બધા રાજનીતિમાં કદાચ...